CELEX: 31984D0185
Language: el
Date: 1984-03-22 00:00:00
Title: 84/185/ΕΟΚ: Απόφαση του Συμβουλίου της 22ας Μαρτίου 1984 για την τροποποίηση της απόφασης 80/818/ΕΟΚ περί ισοδυναμίας των σπόρων που παράγονται στις τρίτες χώρες

Avis juridique important

|

31984D0185

84/185/ΕΟΚ: Απόφαση του Συμβουλίου της 22ας Μαρτίου 1984 για την τροποποίηση της απόφασης 80/818/ΕΟΚ περί ισοδυναμίας των σπόρων που παράγονται στις τρίτες χώρες  

Επίσημη Εφημερίδα αριθ. L 087 της 30/03/1984 σ. 0026 - 0026

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Μαρτίου 1984  για την τροποποίηση της απόφασης 80/818/ΕΟΚ περί ισοδυναμίας των σπόρων που παράγονται στις τρίτες χώρες  (84/185/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά (1), όπως τροποποιήθηκε τελευταία από την οδηγία 78/692/ΕΟΚ (2), και ιδίως το άρθρο 16 παράγραφος 1 στοιχείο β),  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 83/116/ΕΟΚ (4), και ιδίως το άρθρο 16 παράγραφος 1 στοιχείο β),  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (5), όπως τροποποιήθηκε τελευταία από την οδηγία 81/561/ΕΟΚ (6), και ιδίως το άρθρο 16 παράγραφος 1 στοιχείο β),  την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών (7), όπως τροποποιήθηκε τελευταία από την οδηγία 83/116/ΕΟΚ, και ιδίως το άρθρο 15 παράγραφος 1 στοιχείο β),  την πρόταση της Επιτροπής,  Εκτιμώντας:  ότι, με την απόφαση 80/818/ΕΟΚ (8), όπως τροποποιήθηκε από την απόφαση 82/602/ΕΟΚ (9), το Συμβούλιο διαπίστωσε ότι οι σπόροι ορισμένων ειδών, που παράγονται σε είκοσι τρεις τρίτες χώρες, είναι ισοδύναμοι με τους αντίστοιχους σπόρους που παράγονται στην Κοινότητα·  ότι η ισχύς αυτής της διαπίστωσης ισοδυναμίας λήγει στις 30 Ιουνίου 1983· ότι ο εργασίες για την ανανέωσή της βρίσκονται εν εξελίξει, ιδίως η μελέτη της σημερινής κατάστασης σε κάθε δικαιούχο χώρα και των πειραμάτων σ' αυτό τον τομέα·  ότι, εν αναμονή της λήξεως αυτών των εργασιών, πρέπει να παραταθεί για κατάλληλη περίοδο η ισχύς αυτής της διαπίστωσης ιδοδυναμίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 3 της απόφασης 80/818/ΕΟΚ, η ημερομηνία «30 Ιουνίου 1983» αντικαθίσταται από την ημερομηνία «31 Δεκεμβρίου 1984».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 22 Μαρτίου 1984.  Για το Συμβούλιο  Ο Πρόεδρος  C. FITERMAN  (1) ΕΕ αριθ. 125 της 11. 7. 1966, σ. 2290/66.  (2) ΕΕ αριθ. L 236 της 26. 8. 1978, σ. 13.  (3) ΕΕ αριθ. 125 της 11. 7. 1966, σ. 2298/66.  (4) ΕΕ αριθ. L 76 της 23. 2. 1983, σ. 21.  (5) ΕΕ αριθ. 125 της 11. 7. 1966, σ. 2309/66.  (6) ΕΕ αριθ. L 203 της 27. 7. 1981, σ. 52.  (7) ΕΕ αριθ. L 169 της 10. 7. 1969, σ. 3.  (8) ΕΕ αριθ. L 240 της 12. 9. 1980, σ. 26.  (9) ΕΕ αριθ. L 247 της 23. 8. 1982, σ. 4.